polyglot-tagger/wikipedia-language-snippets-filtered huggingface dataset:
Դրանում հիմնական նորությունը տաճարներում սյունազարդ դահլիճների բացակայությունն էր և զոհարաններով հսկա գավիթների առկայությունը, քանզի եկեղեցական արարողություններն այժմ կատարվում էին բաց երկնքի տակ։
Ռելիեֆներում Էխնաթոնը մերթ հիանում է իր երիտասարդ և շատ գեղեցիկ տիկնոջով, մերթ նրանք երկուսն էլ պատկերվում են իրենց երեխաների հետ, մերթ աղջկա մահվան մահճի մոտ լաց լինելիս։
Մարդու հոգեկան էությունը դրսևորելու ցանկությունը վերափոխեց գեղեցիկի մասին նախկին պատկերացումները, որոնք հաստատում էին անագորույն տիրակալի ֆիզիկական ուժը և դաժան կամքը։
Ընդհակառակը, Էխնաթոնի դիմանկարային գլուխը՝ ծանրացած կոպերով, որոնք կիսով չափ փակում էին վշտալի աչքերը , կերտվել է նշանավոր քանդակագործ Թութմոսի արվեստանոցում, վկայում է մարդու կերպարի նոր քնարական մեկնաբանման մասին։
Նոր թագավորության սկզբնական շրջանում արվեստում երևան եկող նորամուծությունները նախապատրաստեցին անսպասելի թվացող այն փուլը, որն ընդունված է առանձնացնել որպես եգիպտական իրատեսական արվեստի զարգացման գագաթնակետ։
Մ.թ.ա. 14 դարի սկզբներին Ամենհոտեպ 4-րդ փարավոնը ավագանու և Ամոն-Ռա աստծու քրմության օրեցօր աճող իշխանությունը թուլացնելու նպատակով կատարեց սոցիալական և կրոնական բարեփոխություն՝ գլխավորելով մանր ստրկատերերի շարժումն ընդդեմ խոշոր ստրկատիրական ավագանու։
Ամենհոտեպ 4-րդի բարեփոխությունը, որն իր համարձակությամբ աննախադեպ էր Եգիպտոսի պատմության մեջ, հասցրեց այն բանին, որ կեղծ հայտարարվեցին բոլոր հին աստվածները, փակվեցին նրանց տաճարները, ոչնչացվեցին պատկերները, իսկ արևի խորհրդանիշ Ամոն-Ռայի փոխարեն որպես նոր միասնական աստվածություն հռչակվեց հենց արևը՝ Աթոնը։
Այն մասին, թե ինչպիսի փոփոխություններ տողի ունեցան եգիպտական արվեստում՝ մարդկային գեղեցկության ըմբռնման ուղղությամբ, խոսում են նաև Նեֆերտիտիի երկու դիմանկարները, որոնցից յուրաքանչյուրը յուրովի կատարյալ է։
Թագուհու բարակ ու նուրբ պարանոցով սեգ գլուխը զարմացնում է շատ գեղեցիկ դեմքի հարթված գծերի կատարելությամբ, արտասավոր ներդաշնակությամբ, կոմպոզիցիայի զարմանալի ավարտվածությամբ, գույների հոյակապ զուգորդմամբ։
Մի փոքր դեպի առաջ ուղղված կզակը, ամուր փակված շուրթերը և բարձր մուգ հոնքերը դեմքին հաղորդում են ազնվաբարո զսպվածության, սեգության և միաժամանակ մեղմ կանացիության արտահայտություն։
1945 թվականի հոկտեմբերի 24-ին այդտեղ դավաճանության մեղադրանքով գլխատվել է նորվեգացի քաղաքական գործիչ Վիդկուն Կվիսլինգը, իսկ 1989 թվականին Հռոմի պապ Հովհաննես Պողոս -ը ամրոցի հրապարակում պատարագ է մատուցել. դա առաջին դեպքն էր, երբ Հռոմի կաթոլիկ եկեղեցու առաջնորդն այցելել է Նորվեգիա։
1837 թվականի հունիսի 9-ին կառավարության որոշմամբ Բելգիայում ստեղծվել է թագավորական գրադարան, որի հիմքը կազմել է Կառլ վան Հյուլետի հավաքածուն՝ բաղկացած շուրջ յոթանասուն հազար գրքերից։
Ալբոմի թողարկման տարում Մոլվերին շնորհվեց Նորվեգիայի ամենահեղինակավոր երաժշտական մրցանակներից մեկը՝ «»֊ը, որը հաճախ կոչվում է Գրեմմիի նորվեգական տարբերակ։
Առաջին երկուսը ստացել է, երբ «» խմբի կազմում էր (խումբն այդ մրցանակին արժանացել է 3 անգամ, բայց առաջին մրցանակաբաշխության ժամանակ նա դեռ այս խմբի կազմում չէր)։
Որոշ քննադատներ նշում են, որ Մոլվերի կյանքում մեծ դեր է ունեցել « »-ի պրոդյուսեր Մանֆրեդ Այխերը, ով բարեհաճ վերաբերմունք է դրսևորել երաժիշտի անհատական փորձերի նկատմամբ։
Այխերը Մոլվերի աշխատանքում նկատել է գլխավորը, ինչին միշտ ուշադրություն էր դարձնում « »-ը արտիստներ ընտրելիս․ Մոլվերի երաժշտության մեջ անմիջապես նկատվում է հյուսիսային կարոտը, ձայների նկատմամբ մեդիտատիվ վերաբերմունքը և մինիմալիզմը։
Հենց այդտեղ էլ 1997 թվականին թողարկվել է Մոլվերի առաջին սոլո ալբոմը՝ «»֊ը, որտեղ հեղինակը միախառնել է ջազը, հիփ հոփը, էմբիենտը և բրեյքբիտը։
Ֆիլմում հնչած հատընտիր աշխատանքներ 2008 թվականին լույս են ընծայվել «-» ալբոմում, որտեղ Մոլվերը կատարել է ոչ միայն շեփորի, այլ նաև դուդուկի պարտիաներ։
2004 թվականին հատուկ Ամառային օլիմպիական խաղերի մշակութային ծրագրի համար Արիլդ Անդերսոնի հետ Մոլվերը գրել է երաժշտություն Սոփոկլեսի «Էլեկտրա» դրամայի համար։
Մոլվերի հետ միասին հաճախ հանդես են գալիս այնպիսի երաժիշտներ, ինչպիսիք են Էյվինդ Օրսեթը, Բիլ Լասվելը և Զաքիր Հուսեյնը, Էրլանդ Դալենը, Սթիան Վեստերհուսը և այլք։
«Դեկարտ» , «Էմանուիլ Կանտի փիլիսոփայություն» , «Դեմոկրիտ» , «Ժան Ժակ Ռուսո» , «Ներըմբռնման խնդիրը փիլիսոփայության մեջ և մաթեմատիկայում» , «Պլատոն», «Անտիկ փիլիսոփայություն» , «Էմանուիլ Կանտ» ։
Հրատարակված անգլերեն, գերմաներեն, ֆրանսերեն, չինարեն, իսպաներեն, իտալերեն, ճապոներեն, ֆիններեն, հունգարերեն, լեհերեն, ռումիներեն և այլ լեզուներով։
Ժան-Բատիստ Տավերնիեն վեց անգամ այցելելով Արևելքի երկրներ, իր ուղևորությունների ընթացքում գրել է ճամփորդական նոթեր և պատկերել բազմաթիվ ուշագրավ գրավյուրներ՝ այդ ամենը հրապարակելով մաս առ մաս։
Իր ճանապարհորդությունների ընթացքում լինելով Օսմանյան Թուրքիայի և Սեֆյան Պարսկաստանի միջև բաժանված Հայաստանի բնակավայրերում, թողել է նաև հայ ժողովրդի և հայկական մշակույթի մասին հետաքրքիր տեղեկություններ ու փորագրանկարներ։
Նկարում պատկերված են քաղաքի թաղամասերը, փողոցները և ամենաուշագրավը՝ եկեղեցին, որը 13-րդ դարի Կաթողիկե և Սուրբ Աստվածածին եկեղեցիներն են հանդիսանում (ներկայումս պահպանված է միայն Սուրբ Աստվածածինը՝ Աբովյան փողոցի վրա)։
Այս պատկերն արժևորվում է հատկապես այն պատճառով, որ նրա ճամփորդությունից, կատարած փորագրանկարներից ու թողած տեղեկություններից երկու տասնամյակ չանցած՝ 1679 թվականին տեղի ունեցավ ավերիչ երկրաշարժ, որի արդյունքում քանդվեցին Երևանի շինությունների մեծ մասը։
Հորից լսած զրույցները Տավերնիեին մեծապես ոգեշնչում էին, տրամադրում ճանապարհորդության և արդեն 16 տարեկանում նա այցելել էր Անգլիա, Պատմական Նիդերլանդներ ու Գերմանիա։
1629-ին Ռեթելի դքսի հրավերով, ում մոտ նախկինում եղել էր ուղեցույց և թարգմանիչ, Տավերնիեն ճանապարհորդեց դեպի Մանթուա՝ որպես հրետանու ենթասպա դքսի հոր՝ Նեվերսի դքսի հրամանատարության ներքո, ով պաշարել էր քաղաքը։
Իր «Վեց ճանապարհորդություն» գրքում Տավերնիեն նշում է, որ ինքը 1630 թվականին մեկնել էր Բուտլերի հետ՝ Ռեգենսբուրգ ճանապարհորդելու մտադրությամբ' մասնակցելու Ֆերդինանտ -ի որդու երդմնակալության ակնկալվող արարողությանը։
Սակայն, քանի որ երդմնակալությունը տեղի չունեցավ մինչև 1636 թվականը, հավանաբար, Տավերնիեն այդ արարողությանը մասնակցել է իր առաջին և երկրորդ ճանապարհորդությունների միջև ընկած ժամանակահատվածում։
Իր սեփական միջոցներով նա այցելեց Իտալիա, Շվեյցարիա, Գերմանիա, Լեհաստան և Հունգարիա, շրջագայեց այդ երկրների բնակավայրերում, ծանոթացավ դրանց պատմական հուշարձաններին այնքան լավ, որչափ Ֆրանսիայում, Անգլիայում և Պատմական Նիդերլանդներում։
Դրանից հետո, որպես թանկարժեք քարերի ու այլ իրերի խոշոր վաճառական, Տավերնիեն ևս չորս անգամ այցելեց Արևելքի երկրներ՝ իր գնորդների ցուցակում ունենալով Արևելքի մեծագույն իշխանների։
Չորրորդ ճանապարհորդության ընթացքում Տավերնիեն եղավ Ալեքսանդրետտայում, Հալեպում, Բանդեր Աբբասում, Մասուլիպատամում, Գանդիկոայում, Գոլկոնդայում, Սուրհաթում, Ահմեդաբադում, Մոգոկում և այլուր, որտեղից էլ վերադարձավ Պարսկաստանի Բանդեր Աբբաս նավահանգիստ, Սպահան և Փարիզ։
Ռեգենսբուրգում Հայր Ժոզեֆի միջնորդությամբ նա միանում է երկու ճանապարհորդի՝ դե Շապեին և դե Սեն Լիբոյին, ովքեր առաջադրանք էին ստացել մեկնել Լևանտի երկրներ։
Նրանց ընկերակցությամբ Տավերնիեն հասավ Կոստանդնուպոլիս 1631 թվականի սկզբներին, որտեղ նա անցկացրեց տասնմեկ ամիս, ապա այցելեց Թոքաթ, Էրզրում, Սեֆյան Պարսկաստանի կազմում մտնող Երևան։
Դրան հաջորդած հինգ տարիների մասին մանրամասներ չեն պահպանվել Տավերնիեի կյանքից, բայց նրա ֆրանսիացի կենսագիր Ժորեն պնդում է, որ Տավերնիեն այդ տարիների ընթացքում հավանաբար եղել է Օրլեանի դուքս Գաստոնի տան կառավարիչը։
Տավերնիեն առավելապես հայտնի դարձավ, երբ 1666 թվականին ձեռք բերեց 116 կարատանոց Կապույտ ադամանդ և ապա, երկու տարի անց 120 հազար լիվրով վաճառեց Լյուդովիկոս -ին և ստացավ ազնվականական տիտղոս։
Տավերնիեի գրվածքները ցույց են տալիս, որ նա ձգտել է ծանոթանալ իր ճանապարհին հանդիպած ամեն բանի, զննել ամենայն մանրամասնությամբ, ինչպես մշակութային անթրոպոլոգը։
Դրա շնորհիվ է, որ նրա «Վեց ճանապարհորդություն» գիրքը վաճառվեց մեծ քանակությամբ և թարգմանվեց գերմաներեն, հոլանդերեն, իտալերեն ու անգլերեն դեռևս իր կյանքի ընթացքում։
Տավերնիեն ծնվել է Փարիզում, ֆրանսիացի կամ ֆլամանդացի Հուգենոտների ընտանիքում, որ գաղթել էր Անտվերպեն՝ փախչելով հետապնդումներից և հետագայում վերադարձել էր Փարիզ՝ Նանտի հրովարտակի չեղարկումից հետո։
«Վեց ճանփորդություններ» գրքում տեղ է գտել նաև Երևանի համայնապատկերը, որտեղ Տավերնիեն կատարել է տեղանքի շինությունների, ճանապարհների լատինատառ համարակալումներ, իսկ տողատակում նշել, թե դրանք ինչ են իրենցից ներկայացնում։
Քաղաքը և ամրոցը, - Քրիստոնյա հայերի արվարձանը, - Եկեղեցի , - Վանք, - Քարե կամուրջ, - Քարավանային մեծ ճանապարհը, - Թավրիզի ճանապարհը, - Թիֆլիսի ճանապարհը՝ լեռան կողքով։
1630-1668 թվականներին իր միջոցներով վեց անգամ դեպի Պարսկաստան և Հնդկաստան կատարած ճանապարհորդությունների ընթացքում Տավերնիեն, իր հաշվարկների համաձայն, անցել է 60 հազար լիգ կամ 120 հազար մղոն ։
Նրա պաշտպանը հայտարարել է, թե մեծ գումարը, որ դեպոզիտով գտնվում է Ավստրիայում, կազմում է այն ֆոնդը, որով պիտի վերականգնվեն այն 36 նկարները, որոնք ստեղծվել են 1980-ական թվականներին փորձնական ներկով, ինչը ծորել է ջերմության ազդեցությունից։
Պրոֆեսոր Էյվին Ստորմ Բերկեն դատարանի որոշումը համարել է խիստ, Օդդ Ներդրումի շատ կողմնակիցներ նշել են դատարանի աշխատանքի թերությունները, որոնցից էր ապացույցների բացակայությունը։
Օդդ Ներդրում , նորվեգացի նկարիչ-ֆիգուրատիվիստ, որի աշխատանքների վրա մեծ ազդեցություն են ունեցել Ռեմբրանդ վան Ռեյնն ու Կարավաջոն, սակայն նրա ստեղծագործությունների թեմաներն անեկդոտային են։
Երեք օր անց Օդդ Ներդրումը հարկերից խուսափելու համար դատապարտվել է երկու տարի 10 ամիս ազատազրկման, սակայն 2013 թվականին այդ որոշումը չեղյալ է համարվել Նորվեդիայի բարձրագույն դատարանի կողմից։
Նորվեգիայի օրենքների համաձայն՝ Ներդրումը բանտում գտնվելու ընթացքում չպիտի զբաղվի նկարչությամբ, քանի որ Նորվեգիայի բանտերում գտնվող բանտարկյալները չեն կարող զբաղվել ձեռնարկատիրական գործունեությամբ։
50 կրոնանոց թղթադրամի վրա Սվերե Մորկենը պատկերել է բանահավաք Պետեր Քրիստեն Ասբյորնսենին ու վերջինիս հավաքած հեքիաթների ու ասքերի հավաքական նկարը։
1937 թվականի լոնդոնյան ներկայացումներից մեկի ժամանակ նրան նկատում է ամերիկացի պրոդյուսեր Սեմուել Գոլդվինը, որն էլ նրա հետ կնքում է յոթ տարվա պայմանագիր՝ նկարահանումներ Հոլիվուդում։
Այս տարիների ընթացքում Զորինան հայտնվել է յոթ երաժշտական ժապավեններում, որոնցից են «Հոլիվուդի անխելքությունը» , «Լուիզիական գնումներ» , «Աստղագծային ռիթմ» և «Հետևելով տղաներին» :
1970-ական թվականներին Զորինան տնօրինել է Նորվեգիայի պետական օպերայի և բալետի թատրոնը, իսկ հետագայում հանդես է եկել որպես խորհրդատու Լինքոլն կենտրոնում և ռեժիսոր՝ Սանտա Ֆեի օպերային թատրոնում։
Ծնվել է Բեռլինում, գերմանացի Ֆրիտցա Հարթվիգի և նորվեգուհի Էբիգեյլ Ջոան Վիմպելմանի ընտանիքում, ովքեր եղել են պրոֆեսիոնալ երգիչներ։
Տասներկու տարեկան հասակում նա մարմնավորել է Մաքս Ռեյնհարդտայի «ամառային գիշերվա քունը» թատերային տեսարանը, իսկ հետո հայտնվել է նույն հեղինակի «Գոֆմանի հեքիաթներ»-ում։
Լամպային ժամացույցները հաճախ վերին մասում լայնացող տեսք էին ունենում, որպեսզի յուղի մակարդակը հավասարապես իջնի, քանի որ երբ յուղի մակարդակը բարձր էր, ճնշումը մեծ էր, և յուղն արագ էր վառվում, իսկ երբ յուղի մակարդակը ցածր էր, նույն ժամանակահատվածում ավելի մեծ ծավալով էր վառվում, բայց յուղի մակարդակը նույն չափով չէր պակասում։
Այդ դեպքում որոշակի հատվածներում ամրացվել են մետաղե գնդեր, որոնք մոմի վառվելու նախանշված ժամանակահատվածում ընկել են ճենապակուց սկահակի մեջ' բարձր, զրնգուն ձայն արձակելով։
Պահպանողական գործիչ Կ. Յ. Համբրոյի հետ միասին ձգտել է լուծել տարածքային հարցը դիվանագիտական ճանապարհներով՝ բանակցությունների միջոցով հասնելով Նորվեգիայի համար առևտրային երաշխիքների։
1890-ական թվականներին նրա հայացքները փոխվեցին դեպի սոցիալիստական կուսակցության կողմը , իսկ ԱՄՆ-ից 1909 թվականին վերադառնալուց հետո Կութը դարձավ Նորվեգական աշխատավորական կուսակցության անդամ։
1908 թվականին ավարտել է Քրիստիանայի համալսարանը գիտությունների դոկտորի աստիճանով, դասախոսություններով հանդես է եկել տարբեր երկրներում, իսկ 1910-1935 թվականներին՝ որպես պատմության պրոֆեսոր։
Շվեդիայի և Նորվեգիայի միացյան հաստատումից հետո Շվեդիայի և Նորվեգիայի թագավորը ղեկավարում էր երկիրը երկու կառավարությունների միջոցով, որոնցից մեկը տեղակայված էր Ստոկոհոմում, իսկ մյուսը՝ Կրիստանիայում ։
Կրկնակի և բազմակի շնորհելու դեպքում Մարտական խաչի ժապավենին լրացուցիչ թրեր են ամրացվում (սկզբնական շրջանում կրկնակի շնորհման դեպքում ժապավենին բրոնզաձույլ աստղիկ էին ամրացնում)։
Սկզբնական ժամանակահատվածում պարգևը կարող էին շնորհել նաև ժապավենի վրա առանց թուր ամրացնելու՝ պատերազմի ժամանակ հատուկ ծառայություն իրականացնողին՝ առանց բուն պատերազմական գործողությանը մասնակցելու։
«Մարտական խաչ» առանց թրի պարգևին եկավ փոխարինելու Հակոն -ի սահմանած նոր շքանշանը՝ «Հակոն թագավորի Ազատության խաչը», որը շնորհվում է պատերազմի ժամանակ ծառայություններ մատուցած անձանց՝ առանց բուն պատերազմական գործողությանը մասնակցելու։
2011 թվականին «Մարտական խաչ թրով» պարգևով պարգևատրվել են երեք նորվեգացի զինծառայողներ վասն քաջության և վասն բացառիկ ղեկավարման՝ Աֆղանստանում միջազգային ռազմական գործունեության ընթացքում 2009 թվականին։
«Մարտական խաչ թրով» պարգևը հիմնադրել է Նորվեգիայի թագավոր Հակոն -ը 1941 թվականի մայիսի 23-ին, երբ գտնվում էր Միացյալ Թագավորության մայրաքաղաք Լոնդոնում, քանի որ երկիրն արդ ժամանակ օկուպացրել էին Նացիստական Գերմանիայի զորքերը։
Առաջին համաշխարհային պատերազմի տարիներին շատ հույներ լքեցին կղզին և հաստատվեցին Հունաստանի տարբեր շրջանում և այլ երկրներում, հատկապես՝ Ամերիկայի Միացյալ Նահանգներում։
Վաղ կիկլադյան մշակույթը զարգացել է երեք փուլով՝ մ.թ.ա. 3300 և 2000 թվականների միջև, երբ այն մեծ մասամբ գտնվում էր Մինոսյան քաղաքակրթության ազդեցության տակ։
Վենետիկի հետ պատերազմները շարունակվեցին և Կիոջիայի պատերազմում Ջենովային գրեթե հաջողվել էր վերջնական հաղթանակի հասնել Վենետիկի նկատմամբ, սակայն պատերազմի ընթացքը փոխվեց և Վենետիկին հաջողվեց վերականգնել վաղեմի դիրքերը Ադրիատիկ ծովում։
Ջենովան կորցրեց Սարդինիան Արագոնին, Կորսիկան ապստամբեց, իսկ հանրապետության Մերձավոր արևելքի, Արևելյան Եվրոպայի և Փոքր Ասիայի գաղութները անցան Օսմանյան կայսրությանը։
Քանի որ Վենետիկի հարաբերությունները Բյուզանդական կայսրության հետ խզվեցին Խաչակրաց չորրորդ արշավանքի հետևանքով, Ջենովայի համար հնարավորություն բացվեց առավելություն ստանալ Սև ծովում և Ղրիմում։
Ներքին խռովությունները հանրապետության հզոր ընտանիքների միջև, ինչպիսիք էին Գրիմալդիներ, Ֆիեսկիներ, Դորիաները, Սպինոլաները և այլք, վատ անդրադարձան հանրապետության վրա, սակայն երկրի վիճակը կոյուն էր պահում բիզնես միջավայրը։
1218–1220 թվականներին Ջենովա ժամանեց Ռամբերտինո Բուվալելլին, ով հավանաբար քաղաք բերեց Օկսիտանյան գրականությունը, ինչը ոգեշնչեց այնպիսի տրուբադուրների, ինչպիսիք էին Ժակմե Գրիլսը, Լանֆրան Ցիգալան և Բոնիֆացի Կալվոն։
Գենովան քաղաքապես վերընթաց ապրեց Պիզայի հանրապետության նավատորմի դեմ 1284 թվականին Մելորիայի ճակատամարտում տարած հաղթանակի արդյունքում, որից ոգեշնչված նրանք հաղթանակի հասան Վենետիկի նկատմամբ Կուրզոլայի ճակատամարտում 1298 թվականին։
Պայմանականորեն Սրբազան Հռոմի կայսրը նշանակում էր Ջենովայի եպիսկոպոսին որպես քաղաքի նախագահ, սակայն իրական իշանությունը տրված էր քաղաքի խորհրդին, որի անդամները ընտրվում էին քաղաքային ժողովներում։
Ջենովան նաև համարվում էր այսպես կոչված ծովային հանրապետություններից մեկը, որոնցից էին Վենետիկը, Պիզան և Ամալֆին, և զբաղվում էին առևտրով, նավաշինարարությամբ բանկային ծառայություններ էին մատուցում Միջերկրական ծովի հզոր նավատորմերին։
Խաչակրաց արշավանքներում Ջենովայի մասնակցությունից հետո Ջենովան գաղութներ հիմնեց Մերձավոր Արևելքում, Էգեյան ծովում, Սիցիլիայում և Հյուսիսային Աֆրիկայում։
Պետությունը կազմավորվեց, երբ Ջենովան դարձավ ինքնիշխան համայնք միջնադարյան Իտալիայի կազմում և փլուզվեց, երբ այն նվաճեց Ֆրանսիայի առաջին հանրապետությունը Նապոլեոն Բոնապարտի գլխավորությամբ և փոխարինվեց Լիգուրիայի հանրապետությունով։
Լիգուրիայի հանրապետությունը բռնակցվեց Առաջին ֆրանսիական կայսրությանը 1805 թվականին և Նապոլեոնի պարտությունից հետո 1815 թվականին կցվեց Սարդինիայի թագավորությանը։
լատիներեն. , ), անկախ պետություն, որը գոյատևել է 1005-1797 թվականները Իտալիայի հյուսիս արևմուտքի Լիգուրիա ափին, 1347 թվականից 1768 թվականները նրա կազմի մեջ է մտել Կորսիկան և բազմաթիվ այլ տարածներ Միջերկրական ծովում։
Կեղծ ցնորքների դեպքում ցնորային պատկերները տեղակայված են ոչ թե իրականության մեջ ու իրական ձևով, այլ հիվանդի մարմնի ներսում, ուղղված են հիվանդի հոգեկան ես-ին, միահյուսվում են նրա ինքնագիտակցության հետ։
Իսկական ցնորքներին հակառակ' կեղծ ցնորքների դեպքում հիվանդն զգում է, որ այդ ցնորքները շինծու են, առաջացվել են հատուկ նպատակով, արտաքին ինչ-որ ուժերի կողմից։
Չնայած հիվանդները նշում են, որ այդ բոլորը ստիպողական բնույթ է կրում, իրենց կամքից անկախ է առաջանում, սակայն հիվանդագին այդ ապրումների նկատմամբ քննադատական վերաբերմունք չեն ցուցաբերում։
Սեգլայի կողմից նկարագրվել են վերբալ կինէսթետիկ կեղծ ցնորքներ, երբ հիվանդները նշում են, որ արտաքին ուժերի ազդեցությամբ, իրենց կամքից անկախ, լեզուն շարժվում և խոսքեր է արտասանում։
Նրանք լսում են արտաքին ձայներ, տեսնում են սարսափ հարուցող տեսարաններ, ձևեր, առարկաներ, էակներ, ուրվականներ, զգում են տհաճ հոտեր՝ այդ բոլորը համարելով իրականություն։
Ֆունկցիոնալ ցնորքը լսողական պատրանքից տարբերվում է նրանով, որ պատրանքի դեպքում գրգիռը ընկալվում է որպես խոսակցություն, իսկ ֆունկցիոնալ ցնորքի դեպքում գրգռիչին համատեղ ցնորքներ են առաջանում։
իրար հակասող խոսակցություններ է լսում տարբեր բովանդակությամբ, օրինակ' մի ականջով նա լսում է հրահանգ' վերցնել դանակը և ինքնասպանություն գործել, իսկ մյուսով չկատարել այդ, կամ մի ձայնը առաջարկում է կերակուրն ուտել, իսկ մյուսը նշում է, որ այն թունավորված է, չպետք է ուտել։
Հիվանդը զանազան ձայներ ու խոսակցություններ է լսում, որոնք երբեմն հաճելի, իսկ ավելի հաճախ տհաճ ու սպառնալի բնույթ ունեն, հաճախ ուղեկցվում են զառանցական մտքերով։
2014 թվականին Մոզերն իր կնոջ' Մեյ-Բրիթ Մոզերի և մենթոր Ջոն Օ'Կիֆի հետ միասին արժանացել է Բժշկության կամ ֆիզիոլոգիայի Նոբելյան մրցանակի գլխուղեղում տարածության մեջ կողմնորոշվելու բջիջների համակարգի բացահայտման համար։
1995-1997 թվականներին հետդոկտորական վերապատրաստում է անցել Էդինբուրգի համալսարանի նյարդաբանության կենտրոնում' Ռիչարդ Մորիսի մոտ, և երկու ամսով հրավիրյալ գործընկեր է եղել Լոնդոնի համալսարանական քոլեջում' Ջոն Օ'Կիֆի լաբորատորիայում։
1990 թվականին այդտեղ ստացել է հոգեբանական գիտությունների թեկնածուի աստիճան, իսկ 1995 թվականին' փիլիսոփայության դոկտորի աստիճան նյարդաֆիզիոլոգիայի բնագավառում։
«Մոռացված բառեր որսացողները» (ճապ․՝ , Հոսի օ Օու Կոդոմո, բառացի. «Աստղեր որսացող երեխաները», անգլ․՝ « »), լիամետրաժ անիմե ֆիլմ, որի հեղինակն է Մակոտո Շինկայը։
«Հինգ սանտիմետր վայրկյանում» ֆիլմի վրա աշխատանքներն ավարտելուց հետո Շինկայը հայտնել է, որ իր նախկին աշխատանքներից շատերը պատմել են մարդկանց մասին, ովքեր ստիպված են եղել բաժանվել նրանիցի, ով իրենց համար թանկ է եղել, և նա ցանկացել է այս թեման մշակել նաև հետագայում և ստեղծել աշխատանք այն մասին, թե ինչպես հաղթահարել այդ կորուստը։
2011 թվականի սեպտեմբերի 28- ին ընկերությունը պաշտոնապես հայտարարել է, ձեռք բերված յուրահատուկ լիցենզիայի մասին, Ռուսաստանում, Ուկրաինայում, Բելառուսում, Ղազախստանում և Բելգիայում։
Միասին նրանք շարունակում են պայքարել վերադարձած Ստվերային Հրեշտակների դեմ, հսկա «Ակվարիոն» անունով ռոբոտի օգնությամբ, որը համարվում է երեք յուրահատուկ զինյալների միավորման արդյունք, ինչպես նաև սրտերի, մարմինների և օդաչուների հոգիների միավորման
Շատ է սիրում բաց հագուստ, չի սիրում սուտը և շողոքորթությունը, երկրորդ սեզոնի վերջում նրան բռնում է Ստվերային Հրեշտակ Միկագեն, բայց ազատվում է նրա ազդեցությունից և մասնակցել է վերջին մարտին։
Կառույցի յուրաքանչյուր սանտիմետր քառակուսին զարդարված է Չինաստանի, Թաիլանդի, Հնդկաստանի և Կամբոջայի առասպելներն ու կրոնական սյուժեները պատկերող փայտե քանդակներով ու զարդանախշերով։
Դրա գլխավոր խնդիրն է օգնել մարդկանց ճանաչել անցած սերունդների կյանքը, կյանքի շրջանների սկզբունքները, տիեզերքի հետ մարդու կապը, համընդհանուր ձգտումը դեպի ուտոպիան։
Ձեռագործ փայտե քանդակների միջոցով, որոնցով զարդարված է տաճարը, Ճշմարտության տաճարը ներկայացնում է յոթ արարիչների, առանց որոնց մարդը չի կարող ծնվել և գոյություն ունենալ։
Տաճարի կառուցումը հիմնված է եղել այն գաղափարի վրա, որ մարդկային ցեղը կարողացել է հասնել այդպիսի բարձունքների միայն շնորհիվ իր իսկ զարգացման համար հիմք հանդիսացող փիլիսոփայական և կրոնական ճշմարտությունների։
Ճշմարտության տաճարի ներքին տարածքը ներառում է չորս սրահ, որոնցից յուրաքանչյուրն արտացոլում է Հարավարևմտյան Ասիայի կրոններից մեկը, թեպետ, ըստ էության, յուրաքանչյուր սրահում դրանք հանդիպում են միմյանց։
Ռեյխկոմիսարիատը ստեղծվել է այն բանից հետո, երբ Երկրորդ համաշխարհային պատերազմի ժամանակ գերմանական զորքերը ռազմակալեցին ամբողջ Նորվեգիան և երկրի նախագահը փախուստի դիմեց։
Բռնատիրական պետությունը կարճ կյանք է ունեցել. այն հիմնադրվել է 1940 թվականի ապրիլի 24-ին և անկում ապրել 1945 թվականի մայիսի 9-ին՝ Գերմանիայի կապիտուլյացումից հետո։
1940 թվականի ապրիլի 9-ին դիմելով «բլիցկրիգի» կամ ինչպես ընդունված էր համարել կայծակնային պատերազմի, գերմանական օդային և ծովային ուժերը հարձակվեցին Նորվեգիայի վրա։
Ոչ միայն նրա մասնագիտական տվյալները՝ թռիչքներ, շարժումների իդեալական կոորդինացիա, երաժշտականություն, այլ նաև արտիստիկ յուրահատուկ տաղանդն արագորեն գրավում են հանդիսատեսին։
Կ. Մ. Սերգեևի ղեկավարության օրոք թատրոն չէին մտնում նոր ու տաղանդավոր խորեոգրաֆներ, ինչի հետևանքով ստեղծագործական կյանքը թատրոնում գրեթե մարում էր։
Այդ շրջանում նա Սերգեյ Պրոկոֆևի երաժշտության հիման վրա Մոխրոտը բալետի համար ստեղծում է յուրահատուկ բեմադրություն, ինչպես նաև ստեղծում է Կարապի լիճ բալետի իր մեկնաբանությունը։
Միխայիլին մայրն էր դաստիարակում, որը նրան թատրոն էր տանում, սովորեցնում սիրել երաժշտություն, ուղարկում է նրան բալետի ստուդիա, իսկ հետո նաև՝ Ռիգայի խորեոգրաֆիայի ուսումնարան։
Նրանք ելույթ են ունենում Նյու Յորքի Մետրոպոլիտեն օպերայում, և ներկայացման ավարտից հետո հանդիսատեսի ծափողջյունները ստիպում են գրեթե քսանչորս անգամ բարձրացնել և իջեցնել վարագույրը։
Այդ հյուրախաղերի ընթացքում Ս. Մ. Կիրովի անվան օպերայի և բալետի ազգային թատրոնի արտիստներից մեկը Միշային տանում է Լենինգրադի խորեոգրաֆիայի ուսումնարան՝ մանկավարժ Ա. Ի. Պուշկինի մոտ։
Միխայիլ Բարիշնիկով , ռուս և ամերիկյան բալետի արտիստ, խորեոգրաֆ և դերասան, որի արվեստում միաձուլվել են դասական վիրտուոզ տեխնիկան ու ֆիզիկական հսկայական ուժը, որն էլ դարձրել է նրան դարի պարարվեստի նշանավոր դեմքերից մեկը։
Այդ ժամանակաշրջանում արդեն իսկ ակնհայտ էր Բարիշնիկովի մեծ ազդեցությունը ռուսական արվեստի և մշակույթի վրա, ներկայացման ընթացքում Բարիշնիկովի թռիչք-ցատկն ընկալվում է որպես հոգու ազատ թռիչքի խորհրդանիշ։
1974 թվականին Կանադայում հյուրախաղերի ընթացքում Բարիշնիկովը որոշում է չվերադառնալ ԽՍՀՄ՝ որքան էլ, նրա ընկերների վկայությամբ, հայրենիք չվերադառնալու որոշումը նրան դժվար է տրվում։
Նա նկարահանվում է հեռուստատեսային բալետային ֆիլմերում, ինչպես նաև հեռուստատեսային «Ֆիեստա» ներկայացման մեջ հանդես է գալիս Պեդրո Ռոմերոյի դրամատիկ դերով։
Հայրը՝ Նիկոլայ Բարիշնիկովը, եղել է սպա, մայրն Ալեքսանդրա Վասիլևնան էր, իսկ կինը՝ Լիզա Ռեյնխարտը, եղել է ամերիկյան բալետի թատրոնի նախկին պարուհի։
Գործվում են հիմնականում ավանադական գորգերի տեսակներ, ինչպես Արծվագորգեր, Արևագորգեր, Հարսանեկան գորգեր, Աստղ-հավք, Արծվենշան, Խնձորեսկ, Կեռանախշ վարդյակներով գորգեր, Թռչնաբուն, Վիշապագորգեր, Խաչ-խորան, Թագ գորգ և այլն։
Արցախյան շարժման և Արցախյան ազատամարտի հետ կապված անկում ապրեց սոցիալ-տնտեսական և մշակութային կյանքը, այդ թվում նաև բազմաթիվ այլ արտադրություններ, կիրառական արվեստի ճյուղերի և տարբեր ոլորտների հետ միասին Արցախում անկում է ապրել ձեռագործ գորգագործությունը։
Պայմանավորված այն հանգամանով, որ Արցախը տարբեր ժամանակահատ­վածներում եղել է տարբեր երկրների տիրապետության տակ, արցախյան գորգերը տարածվել են գրեթե ամբողջ Ասիայի և Եվրոպայի երկրներում։
2013-14 մրցաշրջանում Քինգը այդքանել էլ շատ խաղաժամանակ չէր ստանում, քանի որ լավ մարզավիճակում էր գտնվում Մետտի Ջեյմս և Դենի Դրինքուոթեր զույգը։
Նորամուտը հիմնական կազմում նշել է 2007 թվականի հոկտեմբերի 2-ին «Վուլվերհեմփթոն Ուոնդերերսի» դեմ խաղում, իսկ դեկտեմբերի 1-ին՝ «Սաութհեմփթոնի» դեմ խաղում, իր առաջին գոլն է խփել պրոֆեսինալ կարիերայում, մրցակցի դարպասը գրավելով 35 մետր հեռավորությունից։
Իր ամբողջ պրոֆեսիոնալ կարիերան անցկացրել է «Լեսթեր Սիթիի» կազմում, խաղալով Անգլիայի բոլոր երեք առաջնություններում, հաղթել է բոլորում՝ առաջին դիվիզիոնը 2009 թվականին, չեմպիոնշիփը 2013 թվականին, և Պրեմիեր Լիգան 2016 թվականին։
«Լեսթերը» Չեմպիոնշիպում զբաղեցրեց 6-րդ հորիզոնականը, որով հնարավորություն ստացավ մյուս տարի խաղալու Պրեմիեր Լիգայում, սակայան այդ պայքարում զիջեցին «Ուոթֆորդին»։
Էնդրյու Ֆիլիպ Քինգ , ավելի հայտնի է որպես Էնդի Քինգ , ուելսցի ֆուտբոլիստ, «Լեսթեր Սիթիի» և Ուելսի հավաքականի կիսապաշտպան։
Բացի այդ, Հյուսիսային ծովի բնական գազի պաշարները զբաղեցնում են Արևմտյան Եվրոպայի բնական գազի գրեթե կեսը, որի շնորհիվ Նորվեգիան եզրափակում է բնական գազ ունեցող երկրների առաջին տասնյակը։
2011 թվականի դրությամբ, Նորվեգիայի տրամադրության տակ գտնվում է 5,67 միլիարդ բարել նավթ, ընդ որում դրանց երրորդ հատվածը գտնվում է մեկ այլ՝ Բարենցի ծովի հատակին։
Երրորդ փուլը սկսում է այն ժամանակ, երբ Եվրոպայի կենտրոնական ու հարավային հատվածներում տեղի են ունենում Ալպյան, Ապենինյան, Պիրենեյան ու Բալկանյան լեռների կազմավորման գործընթացները։
Ատլանտյան օվկիանոսի հյուսիսում տեղի են ունենում տեկտոնական հզոր տեղաշարժեր, որի արդյունքում Ատլանտյան օվկիանոսը միանում է Հյուսիսային Սառուցյալին առավել լայն ջրատար նեղուցներով ու հոսանքներով։
Լեռնակազմավորման չորրորդ փուլը իրենից ներկայացնում է կայնոզոյան դարաշրջանի վերջին հատվածը՝ չորրորդական ժամանակաշրջանը կամ անթրոպոգենը, երբ երկիր մոլորակը սառցակալում է չորս անգամ։